**Rezolúcia Valného zhromaždenia OSN č. 46/86**, ktorú Valné zhromaždenie OSN schválilo 16. decembra 1991, revokovalo rezolúciu Valného zhromaždenia OSN č. 3379 z 10. novembra 1975, ktorá označila sionizmus ako „formu rasizmu a rasovej diskriminácie." V histórii OSN išlo o jedinú revokáciu rezolúcie. Rezolúciu navrhlo celkom 90 štátov. Za jej prijatie hlasovalo 111 štátov, proti bolo 25, pri 13 abstenciách.

Revokáciou rezolúcie č. 3379 Izrael podmienil v roku 1991 svoju účasť na Madridskej mierovej konferencii. OSN následne pod tlakom administratívy amerického prezidenta George H. W. Busha rezolúciu schválila. Jej text je jednoduchý a patrí medzi najkratšie rezolúcie v histórii OSN:

„Valné zhromaždenie rozhodlo o revokácii rozhodnutia obsiahnutého v rezolúcii č. 3379 (XXX) z 10. novembra 1975."
Počas zasadania prehovoril prezident Bush k Valnému zhromaždeniu a okrem iného povedal: „… porovnávať sionizmus s netolerovateľným hriechom rasizmu je prekrúcanie dejín a zabudnutie hrozného utrpenia Židov za druhej svetovej vojny a vlastne v celej histórii."

Hlasovanie
----------

Mapa sveta podľa hlasovania
*Štáty, ktoré rezolúciu navrhli:* Albánsko, Antigua a Barbuda, Argentína, Austrália, Bahamy, Barbados, Bielorusko, Belgicko, Belize, Bolívia, Brazília, Bulharsko, Burundi, Československo, Dánsko, Dominika, Dominikánska republika, Ekvádor, Estónsko, Federatívne štáty Mikronézie, Fínsko, Francúzsko, Gambia, Grenada, Guatemala, Guyana, Honduras, Chile, Írsko, Island, Taliansko, Izrael, Jamajka, Japonsko, Južná Kórea, Juhoslávia, Kanada, Kolumbia, Kostarika, Cyprus, Libéria, Lichtenštajnsko, Litva, Lotyšsko, Luxembursko, Madagaskar, Maďarsko, Malawi, Malta, Marshallove ostrovy, Mexiko, Mongolsko, Mozambik, Nemecko, Nikaragua, Holandsko, Nórsko, Nový Zéland, Panama, Papua-Nová Guinea, Paraguaj, Peru, Poľsko, Portugalsko, Rakúsko, Rumunsko, Rwanda, Grécko, Salvádor, Samoa, Sierra Leone, Singapur, Sovietsky zväz, Spojené kráľovstvo, Spojené štáty, Stredoafrická republika, Surinam, Svätá Lucia, Svätý Krištof a Nevis, Svätý Vincent a Grenadíny, Svazijsko, Šalamúnove ostrovy, Španielsko, Švédsko, Ukrajina, Uruguaj, Venezuela, Zair, Zambia.

*Štáty, ktoré hlasovali pre:* (111) Okrem vyššie uvedených aj: Benin, Bhután, Botswana, Fidži, Filipíny, Gabon, Haiti, India, Kambodža, Kamerun, Kapverdy, Keňa, Kongo, Lesotho, Madagaskar, Namíbia, Nepál, Nigéria, Pobrežie Slonoviny, Svätý Tomáš a Princov ostrov, Seychely, Thajsko, Togo.

*Štáty, ktoré hlasovali proti:* (25) Afganistan, Alžírsko, Bangladéš, Brunej, Indonézia, Irán, Irak, Jemen, Jordánsko, Kuba, Libanon, Líbya, Malajzia, Mali, Mauritánia, Pakistan, Katar, Saudská Arábia, Severná Kórea, Somálsko, Spojené arabské emiráty, Srí Lanka, Sudán, Sýria, Vietnam.

*Štáty, ktoré sa zdržali hlasovania:* (13) Angola, Burkina Faso, Etiópia, Ghana, Laos, Maldivy, Maurícius, Mjanmarsko, Tanzánia, Trinidad a Tobago, Turecko, Uganda, Zimbabwe.

*Štáty, ktoré sa na hlasovaní nezúčastnili:* (15) Bahrajn, Čad, Čínska ľudová republika, Džibutsko, Egypt, Guinea, Guinea-Bissau, Komory, Kuvajt, Maroko, Niger, Omán, Senegal, Tunisko, Vanuatu.

Referencie
----------

1. ↑  SACHAR, Howard, M. *Dějiny Státu Izrael*. Praha : Regia, 1999. 767 s. ISBN 80-902484-4-6. S. 620. (po česky)
2. ↑  LIPMAN, Jennifer. *On this day: UN Resolution 3379* [online]. The Jewish Chronicle, 2010-11-10, [cit. 2011-06-19]. Dostupné online. Archivované 2012-07-14 z originálu. (po anglicky)
3. 1 2   *General Assembly Resolution 46/86, Revocation of Resolution 3379, 16 December 1991, and statement by President Herzog.* [online]. Ministerstvo zahraničných vecí Štátu Izrael, [cit. 2011-06-21]. Dostupné online. (po anglicky)
4. ↑   *General Assembly Resolution 46/86, Revocation of Resolution 3379, 16 December 1991, and statement by President Herzog.* [online]. Ministerstvo zahraničných vecí Štátu Izrael, 1991-12-19, [cit. 2011-02-21]. Dostupné online. (po anglicky)
5. ↑   *Address to the 46th Session of the United Nations General Assembly in New York City* [online]. The American Presidency Project, 1991-09-23, [cit. 2011-06-21]. Dostupné online. (po anglicky)

Zdroj
-----

* *Tento článok je čiastočný alebo úplný preklad článku Rezoluce Valného shromáždění OSN č. 46/86 na českej Wikipédii.*